انصارالدين جبهه

انصارالدين ډله  چې د ديني ملګرو ډلې په مانا دی، يوه اسلامي جهادي ډله ده چې د د ۲۰۱۴ زېږديز کال د جولای په ۲۵ يې د سوريې د داخلي جګړې پرمهال خپل فعاليت پيل کړ. دا غورځنګ له دوه ډلو حرکت شام الاسلام او حرکت فجرالشام السلاميه نه جوړ دی او د دوی په وينا له هيڅ بلې يوې ډلې سره تړلی تنظيم نه دی. زرغون کنډک په لومړيو کې د انصارالدين ډلې متحدين وو، خو وروسته د ۲۰۱۴ په اکتوبر کې  يې له جيش المهاجرين والانصار ډلې سره خپل بيعت اعلان کړ. دې اتحاد هڅه کوله چې د داعش او نورو ډلو ترمنځ جګړه کې خپله بې طرفي وساتي.
دا ډله او اتحاديه د ۲۰۱۷ ز کال د جنورۍ په ۲۸ مه لکه د نورو ډلو په څېر د تحرير شام ډلې سره يوځای شوه، خو ځينې برخې يې بيا وروسته د ۲۰۱۸ ز کال د فېبرورۍ په ۱۸ مه د تحرير شام ډلې نه بېرته ووتلې.
 سرچينې